CELEX: 32006R0974
Language: el
Date: 2006-06-29 00:00:00
Title: Κανονισμός (ΕΚ) αριθ. 974/2006 της Επιτροπής, της  29ης Ιουνίου 2006 , σχετικά με τροποποίηση του κανονισμού (ΕΚ) αριθ. 877/2004 για λεπτομέρειες εφαρμογής του κανονισμού (ΕΚ) αριθ. 2200/96 όσον αφορά την ανακοίνωση των τιμών που διαπιστώνονται στις αγορές για ορισμένα νωπά οπωροκηπευτικά

30.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 176/68
            
         
      ΚΑΝΟΝΙΣΜΌΣ (ΕΚ) αριθ. 974/2006 ΤΗΣ ΕΠΙΤΡΟΠΉΣ
   
   της 29ης Ιουνίου 2006
   σχετικά με τροποποίηση του κανονισμού (ΕΚ) αριθ. 877/2004 για λεπτομέρειες εφαρμογής του κανονισμού (ΕΚ) αριθ. 2200/96 όσον αφορά την ανακοίνωση των τιμών που διαπιστώνονται στις αγορές για ορισμένα νωπά οπωροκηπευτικά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 28 παράγραφος 2,
   Εκτιμώντας τα ακόλουθα:
   
               (1)
            
            
               Το παράρτημα του κανονισμού (ΕΚ) αριθ. 877/2004 της Επιτροπής (2) περιλαμβάνει κατάλογο αντιπροσωπευτικών αγορών στις οποίες πωλείται σημαντικό τμήμα της εθνικής παραγωγής ενός δεδομένου προϊόντος καθ’ όλη την περίοδο εμπορίας ή κατά τη διάρκεια μίας από τις υποπεριόδους στις οποίες υποδιαιρείται η περίοδος εμπορίας.
            
         
               (2)
            
            
               Στη Γερμανία, υπήρξε μετατόπιση της αντιπροσωπευτικής αγοράς για τα καρότα από το Schleswig-Holstein στο Nordrhein-Westfalen.
            
         
               (3)
            
            
               Επομένως, ο κανονισμός (ΕΚ) αριθ. 877/2004 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΚ) αριθ. 877/2004, για το προϊόν «καρότα» η αγορά «Schleswig-Holstein (DE)» αντικαθίσταται από την αγορά «Nordrhein-Westfalen (DE)».
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 162 της 30.4.2004, σ. 54.